Tabloul lui Nicolae Ceaușescu, incendiat Ajunși în fața Comitetului Județean, sediul comunist a fost devastat, s-au spart geamuri, s-a aruncat cu banane, portocale (ceea ce românul de rând vedea o dată pe an) cu telefoane… și într-un final cineva a aruncat și portretul lui Nicolae Ceaușescu, aflat undeva sus la ultimul geam… în prealabil, câțiva dintre colegii mei l-au luat la țintă cu ouă, dar în momentul când tabloul a fost aruncat, lumea era în delir, parcă fuseseră izbăviți de o tiranie care nu se mai termina… tabloul a fost rupt în bucăți și a fost incendiat în uralele mulțimii extaziate la vederea acestui gest unic, nebunesc, dar cât se poate de real.